આ અંગે મેયર બીનાબેન આચાર્ય અને મ્યુનિ. કમિશનર બંછાનિધિ પાનીએ જણાવ્યું હતું કે, 2017-18ના વર્ષ માટેની વન પ્લેનેટ સિટી ચેલેન્જમાં 23 રાષ્ટ્રોના 132 શહેરોએ ભાગ લીધો હતો. આ તમામ એન્ટ્રીનું મુલ્યાંકન કરી ઇન્ટરનેશનલ જ્યુરી દ્વારા 22 શહેરોની વન પ્લેનેટ સિટી ચેલેન્જ ટાઈટલના નેશનલ વિનર તરીકે પસંદગી કરી છે. WWF દ્વારા વન પ્લેનેટ સિટી ચેલેન્જનો ગ્લોબલ એવોર્ડ વિતરણ સમારોહ આગામી 12 સપ્ટેમ્બરના રોજ સાન ફ્રાન્સિસ્કો (અમેરિકા) ખાતે આયોજીત ગ્લોબલ ક્લાઈમેટ એક્શન સમિટ દરમિયાન યોજવામાં આવનાર છે.